laion/Wikipedia-Exotic huggingface dataset:
მერიდიანი

მერიდიანი (ლათ. meridies) — დედამიწის პოლუსების შემაერთებელი წრეხაზებია. მერიდიანის ერთგრადუსიანი რკალის სიგრძე საშუალოდ 111,1 კმ-ს შეადგენს, საშუალო სიგრძე 40 009 კმ-ს. მერიდიანების გრადუსების ათვლა იწყება გრინვიჩის მერიდიანიდან. გეომაგნიტური ველის ძალწირის პროექცია დედამიწის ზედაპირზე. მაგნიტური მერიდიანები თავს იყრის დედამიწის ჩრდილოეთ და სამხრეთ მაგნიტურ პოლუსებში. მაგნიტურ მერიდიანზე გამავალ ვერტიკალურ სიბრტყეს მაგნიტური მერიდიანის სიბრტყე ეწოდება. დედამიწის ზედაპირის მოცემულ წერტილში მაგნიტური მერიდიანის სიბრტყე არ ემთხვევა გეოგრაფიული მერიდიანის სიბრტყეს. კუთხეს მათ შორის მაგნიტური მიხრილობა ეწოდება. ეს კუთხე იცვლება ადგილსა და დროის მიხედვით. განარჩევენ აგრეთვე გეომაგნიტურ მერიდიანს — მოცემულ წერტილსა და ჩრდილოეთ და სამხრეთ გეომაგნიტური პოლუსების შემაერთებელ წრფეზე გამავალი სიბრტყის დედამიწის ზედაპირთან გადაკვეთის ხაზს. გეომაგნიტური მერიდიანები დიდი წრეწირების რკალების თანხვედრილია. მაგნიტური მერიდიანებისაგან განსხვავებით, რომლებიც დედამიწის რეალურ მაგნიტურ ველს ასახავს, გეომაგნიტური მერიდიანები ასახავს მის პირველ მიახლოებას — ერთგვაროვნად დამაგნიტებული დედამიწის სფეროს ველს. მერიდიანი – ენციკლოპედია ბრიტანიკა
პარალელი

პარალელი — ეკვატორის პარალელურად, ჩრდილოეთით და სამხრეთით გავლებული წრეხაზებია. პარალელები გვიჩვენებს დასავლეთ და აღმოსავლეთ მიმართულებას. ეკვატორის ორივე მხარეს, პარალელების სიგრძე იკლებს და პოლუსებთან ისინი საერთოდ წყდება. ნებისმიერი ერთი პარალელი ყველა მერიდიანის პერპენდიკულარულია გადაკვეთის წერტილებში. მერიდიანი პარალელი დაარქივებული 2011-05-21 საიტზე Wayback Machine.
ელდორეტი

ელდორეტი (ინგლ. Eldoret) — ქალაქი კენიაში, ქვეყნის დასავლეთ ნაწილში უგანდის საზღვართან ახლოს, რიფტ-ველის პროვინციაში. ელდორეტის მოსახლეობა 2007 წლის აღწერით დაახლოებით 230,000 კაცს ითვლის და ამ მონაცემით იგი ქვეყნის სიდიდით მეოთხე ქალაქია.
ტექტონიკა

ტექტონიკა (ბერძ. tektonikós – სამშენებლო) — გეოლოგიის დარგი, რომელიც სწავლობს დედამიწის ქერქის სტრუქტურებსა და მათ ცვალებადობას ტექტონიკური მოძრაობებისა და დეფორმაციების გავლენით. ტექტონიკის ამოცანაა დედამიწის ქერქის თანამედროვე სტრუქტურების შესწავლა, აგრეთვე მათი ჩამოყალიბების ისტორიის ან პირობების გარკვევა. The Origin and the Mechanics of the Forces Responsible for Tectonic Plate Movements დაარქივებული 2017-09-12 საიტზე Wayback Machine. The Paleomap Project ტექტონიკური ფილები
ლითოსფერო

ლითოსფერო — დედამიწის ყველაზე გარე, მაგარი გარსი. შედგება დანალექი, გრანიტული და ბაზალტური შრეებისაგან. განასხვავებენ ოკეანურ და კონტინენტურ ქერქს. ოკეანურ ქერქს გრანიტის შრე არ ახასიათებს. დედამიწის ქერქის მაქსიმალური სისქე 70 კმ-ია (მთიან მხარეებში), 30-40 კმ ვაკეების ქვეშ, ოკეანის ქვეშ — 5-10 კმ. ჰიდროსფერო ატმოსფერო ბიოსფერო Earth's Crust, Lithosphere and Asthenosphere დაარქივებული 2006-11-02 საიტზე Wayback Machine. Crust and Lithosphere
სანაპირო პროვინცია (კენია)

სანაპირო პროვინცია (ინგლ. Coast Province, სუაჰ. Pwani) — კენიის 8 პროვინციიდან ერთ-ერთი. მდებარეობს ქვეყნის სამხრეთ-აღმოსავლეთ ნაწილში. დედაქალაქი — მომბასა. შედგება 6 ოლქისაგან. პროვინციას დასავლეთიდან ესაზღვრება აღმოსავლეთის და რიფტ-ველის, ჩრდილოეთიდან ჩრდილო-აღმოსავლეთის პროვინციები, სამხრეთიდან ესაზღვრება ტანზანია, აღმოსავლეთიდან კი ინდოეთის ოკეანე. 2009 წლის აღწერის მონაცემებით პროვინციის მოსახლეობა შეადგენს 3 325 307 კაცს. მისი ფართობია 82 893 კმ². სიმჭიდროვე – 40,12 ად./კმ². პროვინციაში მდებარეობს იუნესკოს მიერ დაცული ქალაქი ლამუ. პროვინციაში ცხოვრობენ სუაჰილის, მიჯიკენდას და სხვა ხალხების წარმომადგენლები. პროვინციის ადმინისტრაციული ცენტრი და მთავარი ქალაქია — მომბასა. პროვინციის სხვა ქალაქებია: დიანი (ტურისტული ცენტრი ქვიშიანი პლაჟებით), მალინდი, ლამუ (არქიპელაგ ლამუზე) და ვატამუ (აქ მდებარეობს აღმოსავლეთ აფრიკაში ერთადერთი საზღვაო ნაკრძალი). Provinces of Kenya, Statoids.com ↑ Kenya Census 2009. Kenya Bureau of Statistics (August 28, 2009). დაარქივებულია ორიგინალიდან — აპრილი 30, 2013. ციტირების თარიღი: May 22, 2011.
ევროპის ერთა თასის პირველი დივიზიონი 2010-2012

ევროპის ერთა თასის პირველი დივიზიონი 2010-2012 — ევროპის ერთა თასის პირველი დივიზიონის გათამაშება. დივიზიონში თამაშები ჩატარდა ორ წლიანი სისტემით, სადაც გუნდებს ორი თამაშის გამართვა მოუწიათ ერთმანეთთან შინ და გარეთ. 2009 წლიდან მოყოლებული გამარჯვებული ერთი წლის შედეგით ვლინდება. 2011-12 წლების გამარჯვებული გახდა საქართველოს ეროვნული ნაკრები. ცხრილში ქულები ნაწილდება შემდეგი სისტემით: 4 ქულა მოგებისათვის 2 ქულა ფრეს შემთხვევაში 0 ქულა წაგებისათვის 1 ბონუს ქულა მატჩში 4 და უფრო მეტი ლელოს დადებისათვის 1 ბონუს ქულა 7 და უფრო ნაკლები ქულით წაგებისათვის ევროპის ერთა თასი ევროპის ერთა თასის მეორე დივიზიონი 2010-2012 ევროპის ერთა თასის მესამე დივიზიონი 2010-2012 ↑ FIRA-AER - ახალი ბონუს ქულების სისტემა დაარქივებული 2012-04-03 საიტზე Wayback Machine. FIRA-AER–ის საიტი, გამოქვეყნებულია: 15 ნოემბერი 2010, შემოწმებულია: 15 თებერვალი 2011 ↑ უკრაინა - საქართველოს მატჩი დნეპროპეტროვსკის მაგივრად თბილისში გაიმართება. დაარქივებულია ორიგინალიდან — 2012-06-11. ციტირების თარიღი: 2012-05-19. ევროპის ერთა თასი დაარქივებული 2010-11-16 საიტზე Wayback Machine.
ოპოზიციის ლიდერი (გაერთიანებული სამეფო)

მისი აღმატებულესობის უაღრესად ლოიალური ოპოზიციის ლიდერი (უფრო ხშირად ცნობილი, როგორც უბრალოდ თემთა პალატის ოპოზიციის ლიდერი) — თანამდებობა ბრიტანეთის პარლამენტის თემთა პალატაში. ამ თანამდებობაზე მომსახურე პოლიტიკოსი არის ოფიციალური ოპოზიციის (ანუ მისი აღმატებულესობის უაღრესად ლოიალური ოპოზიციის) ლიდერი. ლორდთა პალატას ასევე ჰყავს ოპოზიციის ლიდერი. უწინ, ამ ორი პალატის ოპოზიციის ლიდერები თანასწორნი იყვნენ თუმცა მეოცე საუკუნის საწყისებიდან მოყოლებული, თემთა პალატის ოპოზიციის ლიდერი უფრო მნიშვნელოვან პოლიტიკურ ფიგურად მიიჩნევა. ოპოზიციის ლიდერი ჩვეულებრივ იმ ყველაზე დიდი პარტიის ლიდერია, რომელიც მთავრობაში არ შედის. ჩვეულებრივ ასეთი პარტია თემთა პალატაში სიდიდით მეორეა. გაერთიანებული სამეფოს ოპოზიციის ლიდერი განიხილება, როგორც ბრიტანეთის ალტერნატიულ პრემიერ-მინისტრად და არის მრჩეველთა საბჭოს წევრი. ამჟამად, თემთა პალატის ოპოზიციის ლიდერია კონსერვატიული პარტიის ლიდერი რიში სუნაკი.
იოანე ნათლისმცემელი

იოანე ნათლისმცემელი — სახარებების (მათე, მარკოზი) თანახმად, იესო ქრისტეს უახლოესი წინამორბედი, რომელმაც მესიის (ქრისტეს) მოსვლა იწინასწარმეტყველა. ცხოვრობდა უდაბნოში (ძველი აღთქმის წინასწარმეტყველის ელიას მსგავსად), ამხელდა საზოგადოების ბიწიერებას და მოუწოდებდა მონანიებისაკენ. მონათლა მრავალი ებრაელი, აგრეთვე იესო ქრისტე მდ. იორდანეში. იოსებ ფლავიუსის (ახ. წ. I საუკუნე) ცნობით, იოანე ნათლისმცემელი ჰეროიდე I-ის (I საუკუნის I ნახევარი) თანამედროვე იყო. ჰეროდემ თავისი საყვარლის ჰეროდიადას საამებლად იოანე ნათლისმცემელი საპყრობილეში ჩასვა, შემდეგ კი თავი მოაკვეთინა. სინამდვილეში იოანე ნათლისმცემლის კულტი ქრისტიანობაში უფრო ადრინდელი ებრაული სეატიდან უნდა შემოსულიყო. იოანე ნათლისმცემლის თემა აისახა მხატვრობას (ა. ვეროკიო, ლეონარდო და ვინჩი, პ. ბრეიგელი, ა. ივანოვი) და ქანდაკებაში (დონატელო, ო.როდენი და სხვები). შუა საუკუნეების ხატწერაში იოანე ნათლისმცემელი ვედრების (ქრისტე, ღვთისმშობელი, იოანე ნათლისმცემელი) კომპოზიციის ერთ-ერთი აუცილებელი ფიგურა იყო. ქართული საბჭოთა ენციკლოპედია, ტ. 5, თბ., 1980. — გვ. 190–191. წმინდა იოანე ნათლისმცემლის თავისკვეთა
აღმოსავლეთი პროვინცია (კენია)

აღმოსავლეთი პროვინცია (ინგლ. Eastern Province, სუაჰ. Mashariki) — კენიის რვა პროვინციიდან ერთ-ერთი. მდებარეობს ქვეყნის ცენტრალურ ნაწილში. დედაქალაქი — ემბუ. შედგება 8 ოლქისაგან. პროვინციას დასავლეთიდან ესაზღვრება რიფტ-ველის, ცენტრალური და ნაირობის, აღმოსავლეთიდან ჩრდილო-აღმოსავლეთის და სანაპირო პროვინციები, ხოლო ჩრდილოეთიდან ეთიოპია. 2009 წლის აღწერის მონაცემებით პროვინციის მოსახლეობა შეადგენს 5 668 123 კაცს. მისი ფართობია 153 404 კმ². სიმჭიდროვე – 36,95 ად./კმ². პროვინციაში მდებარეობს კენიის მთა – კენიის უმაღლესი მწვერვალი, უდაბნო ჰამბი და ტურკანის ტბის აღმოსავლეთის ნაწილი. პროვინციის ჩრდილოეთ ნაწილში ხშირია გვალვები. განსაკუთრებით მჭიდროდაა დასახლებული პროვინციის სამხრეთი ნაწილი, სადაც ცხოვრობენ ბანტუს ენებზე მოლაპარაკე ხალხი: კიკუიუ, კამბა, მერუ და ემბუ. ჩრდილოეთით ცხოვრობენ კუშიტურ ენებზე მოლაპარაკე ორომოელი და სომალელი მომთაბარე ხალხის ჯგუფები. Provinces of Kenya, Statoids.com ↑ Kenya Census 2009. Kenya Bureau of Statistics (August 28, 2009). დაარქივებულია ორიგინალიდან — აპრილი 30, 2013. ციტირების თარიღი: May 22, 2011.
ჩრდილო-აღმოსავლეთი პროვინცია (კენია)

ჩრდილო-აღმოსავლეთი პროვინცია (ინგლ. North Eastern, სუაჰ. Kaskazini-Mashariki, სომალ. Woqooyi bari) – კენიის რვა პროვინციიდან ერთ-ერთი. მდებარეობს ქვეყნის ჩრდილო-აღმოსავლეთ ნაწილში. დედაქალაქი — გარისა. შედგება 3 ოლქისგან. პროვინციას დასავლეთიდან ესაზღვრება აღმოსავლეთის, ხოლო სამხრეთ-დასავლეთიდან სანაპირო პროვინციები, ხოლო ჩრდილოეთიდან სომალი. 2009 წლის აღწერის მონაცემებით პროვინციის მოსახლეობა შეადგენს 2 310 757 კაცს. მისი ფართობია 126 852 კმ². პროვინციის ძირითადი მოსახლეობაა სომალელები. მის ტერიტორიაზე განლაგებულია სომალელი ლტოლვილების მრავალრიცხოვანი ბანაკები. Provinces of Kenya, Statoids.com ↑ Kenya Census 2009. Kenya Bureau of Statistics (August 28, 2009). დაარქივებულია ორიგინალიდან — აპრილი 30, 2013. ციტირების თარიღი: May 22, 2011.
ნიანზის პროვინცია

ნიანზის პროვინცია (ინგლ. Nyanza Province, სუაჰ. Mkoa wa Nyanza) — კენიის რვა პროვინციიდან ერთ-ერთი. მდებარეობს ქვეყნის სამხრეთ-დასავლეთ ნაწილში. დედაქალაქი — კისუმუ, კენიის სიდიდით მესამე ქალაქი. შედგება 6 ოლქისაგან. პროვინციას აღმოსავლეთიდან ესაზღვრება რიფტ-ველის და ჩრდილოეთიდან დასავლეთის პროვინციები, სამხრეთიდან ტანზანია, დასავლეთიდან კი ვიქტორიის ტბა. 2009 წლის აღწერის მონაცემებით პროვინციის მოსახლეობა შეადგენს 5 442 711 კაცს. მისი ფართობია 12 613 კმ². სიმჭიდროვე – 431,52 ად./კმ². სახელწოდება მოდის ბანტუს ერთ-ერთი ტომიდან — სუკუმადან, რომლებიც ცხოვრობენ ვიქტორიის ტბის ტანზანიის ნაპირზე, რომელიც ნიშნავს წყლის დიდ მასას. კლიმატი ტროპიკული ნოტიოა. პროვინციის ძირითად მოსახლეობას შეადგენენ ლუოს და ბანტუს ენებზე მოლაპარაკე სხვა ეთნიკური ჯგუფები. ნიანზის პროვინციაში უპირატესი ენაა — დოლუო. ასევე გავრცელებულია ნილოტური ენები, რომლებიც სამხრეთ სუდანიდან არის გავრცელებული. სხვა ენებია — გუსიი, ლუჰიას ენები, კურია, სუაჰილი და ინგლისური. სხვა ენებზე ლაპარაკობენ კენიელი თემების და მიგრანტების მცირე ჯგუფები. Provinces of Kenya, Statoids.com ↑ Kenya Census 2009. Kenya Bureau of Statistics (August 28, 2009). დაარქივებულია ორიგინალიდან — აპრილი 30, 2013. ციტირების თარიღი: May 22, 2011.
იდლეთი

საკუთარი სახელი იდლეთი შეიძლება აღნიშნავდეს: იდლეთი — სოფელი კასპის მუნიციპალიტეტში იდლეთი — იოანე ნათლისმცემლის ეკლესია იდლეთში
კენიის ჰიმნი

კენიის ჰიმნი (ინგლ. Oh God of All Creation; სუაჰ. Ee Mungu Nguvu Yetu; ო, ღმერთო ყოვლის შემოქმედო) — კენიის ეროვნული სიმბოლო დროშასთან და გერბთან ერთად. შექმნილია ხალხური მელოდიის საფუძველზე. კენიის დროშა კენიის გერბი
ხვალინდელი დღე არასოდეს მოკვდება

ხვალინდელი დღე არასოდეს მოკვდება (ინგლ. Tomorrow Never Dies) — 1997 წელს გამოსული რიგით მე-18 ოფიციალური ფილმი ჯეიმზ ბონდის შესახებ. ეს აგრეთვე არის ბონდიანის რიგით მეორე ფილმი მსახიობ პირს ბროსნანის მონაწილეობით. მოვლენები ამ ფილმში მითარდება უახლოეს მომავალში. სიუჟეტის მიხედვით, ბონდი ცდილობს, შეაჩეროს მედია მაგნატი, რათა არ დატრიალდეს მესამე მსოფლიო ომი. მთავარი სტატია: ხვალინდელი დღე არასოდეს მოკვდება (საუნდტრეკი). ოფიციალური საიტი „ხვალინდელი დღე არასოდეს მოკვდება“ — კინოფილმების ინტერნეტ-მონაცემთა ბაზა (ინგლისური) „ხვალინდელი დღე არასოდეს მოკვდება“ — Allmovie-ზე „ხვალინდელი დღე არასოდეს მოკვდება“ — Rotten Tomatoes „ხვალინდელი დღე არასოდეს მოკვდება“ — Box Office Mojo-ზე
რაილა ოდინგა

რაილა ოდინგა (ინგლ. Raila Amollo Odinga; დ. 7 იანვარი, 1945, მასენო, კენია) — კენიის პოლიტიკური მოღვაწე, კენიის პრემიერ-მინისტრი 2008 წლიდან. კენიის პირველი ვიცე-პრეზიდენტის ჯარამოგი ოგინგა ოდინგას შვილი. 1992 წლიდან – პარლამენტის წევრი. 2001–2002 წწ. – ენერგეტიკის მინისტრი. 2003–2005 — გზების მინისტრი. 2007 წელს საპრეზიდენტო არჩევნების და მის საფუძველზე განვითარებული კენიის კრიზისის პერიოდში ეთნიკურ საფუძველზე იგი დაუპირისპირდა ქვეყნის მოქმედ პრეზიდენტს მვაი კიბაკის. 2008 წლის 17 აპრილს კონფლიქტი დარეგულირდა ეროვნული ერთიანობის კოალიციური მთავრობის შექმნით, რომელსაც სათავეში ჩაუდგა რაილა ოდინგა. Raila Odinga personal site დაარქივებული 2012-09-24 საიტზე Wayback Machine. Office of the Prime Minister - Kenya დაარქივებული 2013-03-30 საიტზე Wayback Machine. Raila Odinga - Profile, Biography & Timeline დაარქივებული 2014-02-09 საიტზე Wayback Machine. Raila Odinga political biography
კონსერვატიული პარტია (გაერთიანებული სამეფო)

კონსერვატიული პარტია (ინგლ. Conservative Party), ოფიციალურად კონსერვატიული და უნიონისტური პარტია (ინგლ. Conservative and Unionist Party), სალაპარაკო ენაში აგრეთვე გვხვდება ლოიალისტები ან უბრალოდ კონსერვატორები — მემარჯვენე-ცენტრისტული პოლიტიკური პარტია გაერთიანებულ სამეფოში. კონსერვატორები მთავრობაში არიან 2010 წლიდან და 2020 წლის მდგომარეობით, მათ საერთო უმრავლესობა აქვთ თემთა პალატაში (364 პარლამენტის წევრი). პარტიას ლორდთა პალატაში ჰყავს 245 წევრი, ლონდონის ასამბლეაში 8 წევრი, შოტლანდიის პარლამენტში 31 წევრი, უელსის პარლამენტში 11 წევრი და ადგილობრივი თვითმმართველობებში 7 430 წევრი. თანამედროვე კონსერვატიული პარტია დაარსდა XIX საუკუნეში. ამ დროიდან მოყოლებული, პარტია არის ბრიტანეთის მთავარი ცენტრისტულ-მემარჯვენე პოლიტიკური პარტია. შეგიძლიათ იხილოთ მედიაფაილები თემაზე „კონსერვატიული პარტია“ ვიკისაწყობში. ოფიციალური საიტი ↑ Local Council Political Compositions. Open Council Date UK (23 January 2018). ციტირების თარიღი: 8 July 2020.
რიფტ-ველის პროვინცია

რიფტ-ველის პროვინცია (ინგლ. Rift Valley Province, სუაჰ. Bonde la Ufa) — კენიის რვა პროვინციიდან ერთ-ერთი. მდებარეობს ქვეყნის დასავლეთ ნაწილში. დედაქალაქი — ნაკურუ. შედგება 14 ოლქისაგან. პროვინციას აღმოსავლეთიდან ესაზღვრება სანაპირო, ცენტრალური, ნაირობის და აღმოსავლეთის პროვინციები, ჩრდილოეთიდან სუდანი, დასავლეთიდან დასავლეთისა და ნიანზის პროვინციები და უგანდა და სამხრეთიდან ტანზანია. 2009 წლის აღწერის მონაცემებით პროვინციის მოსახლეობა შეადგენს 10 006 805 კაცს. მისი ფართობია 183 383 კმ². Provinces of Kenya, Statoids.com ↑ Kenya Census 2009. Kenya Bureau of Statistics (August 28, 2009). დაარქივებულია ორიგინალიდან — აპრილი 30, 2013. ციტირების თარიღი: May 22, 2011.
დასავლეთი პროვინცია (კენია)

დასავლეთი პროვინცია (ინგლ. Western Province, სუაჰ. Mkoa wa Magharibi) — კენიის რვა პროვინციიდან ერთ-ერთი. მდებარეობს ქვეყნის დასავლეთ ნაწილში. დედაქალაქი — კაკამეგა. შედგება 4 ოლქისაგან. პროვინციას აღმოსავლეთიდან ესაზღვრება როფტ-ველის, სამხრეთიდან ნიანზის პროვინციები, ჩრდილო-დასავლეთიდან კი უგანდა. 2009 წლის აღწერის მონაცემებით პროვინციის მოსახლეობა შეადგენს 4 334 282 კაცს. მისი ფართობია 8309 კმ². ბუნგომის ოლქში მდებარეობს კენიაში სიმაღლით მეორე მთა — ელგონის მთა (ინგლ. Mount Elgon, 4321 მეტრი). დასავლეთ პროვინციაში ასევე მდებარეობს კაკამეგას ტყის ეროვნული ნაკრძალი. პროვინციის ყველაზე დაბალი წერტილია — ქალაქი ბუსია (ბუსიის ოლქი) ვიქტორიის ტბის ნაპირზე. პროვინციის კლიმატი ტროპიკულია, ზღვის დონიდან მაღალი მდებარეობის გამო გამოწვეული ზოგიერთი ცვალებადობით. მთელ პროვინციაში ძლიერი წვიმები მოდის მთელი წლის განმავლობაში. პროვინცია დასახლებულია ძირითადად ლუჰიას ეთნიკური ჯგუფით. ამ პროვინციაში ფართედაა გავრცელებული კვაკერობა. ყველაზე უფრო დიდი ქალაქებია — ბუნგომა, ბუსია, ბუტერე, ვებუიე, ვიჰიგა, კაკამეგა, მბალე, მუმიასი, სიაია. Provinces of Kenya, Statoids.com ↑ Kenya Census 2009. Kenya Bureau of Statistics (August 28, 2009). დაარქივებულია ორიგინალიდან — აპრილი 30, 2013. ციტირების თარიღი: May 22, 2011.
Pulp

Pulp — ინგლისური ალტერნატიული როკ-ჯგუფი, ჩამოყალიბებული ქ. შეფილდში, 1978 წელს. 2002 წელს, ჯგუფის დაშლამდე, მასში შედიან: ჯარვის კოკერი (ვოკალი, გიტარა), კანდიდა დოილი (კლავიშები), მარკ უებერი (გიტარა), სტივ მეკი (ბასი), ნიკ ბენკსი (დასარტყმელი საკრავები) და რასელ სენიორი (გიტარა). 1990-იან წლებში ჯგუფი ცდილობდა პოპულარობის მოპოვებას, მაგრამ განსაკუთრებულად მსმენელს თავი დაამახსოვრა დისკით Different Class (1995), რომელიც ინგლისის ჰიტ-აღლუმში #1 ადგილზე მოხვდა. ამ ალბომიდან გამოიცა 10 სინგლი - ყველა მოხვდა სინგლების საუკეთესო 10-ეულში. 2003 წლის ოქტომბრისთვის ჯგუფს ჰქონდა გაყიდული 10 მილიონი ჩანაწერი. 2011 წელს, ხანგრძლივი პაუზის შემდეგ, ჯგუფი არსებობა განაახლა. მთავარი სტატია: Pulp-ის დისკოგრაფია. It (1983) Freaks (1987) Separations (1992) His 'n' Hers (1994) Different Class (1995) This Is Hardcore (1998) We Love Life (2001) Pulp People დაარქივებული 2010-11-09 საიტზე Wayback Machine. - ოფიციალური საიტი PulpWiki - ვრცელი ცნობარი ჯგუფის შესახებ
Luniz

Luniz — ჰიპ-ჰოპ დუეტი ოკლენდიდან (კალიფორნია), ჩამოყალიბებული რეპერების Yukmouth და Numskull მიერ. 1995 წელს მათ გამოსცეს ჰიტ-სინგლი "I Got 5 on It", რომელიც მოგვიანებით შევიდა დისკში Operation Stackola. ჯგუფი ასევე მონაწილეობდა ტუპაკ შაკურის პროექტში One Nation, რომელიც არ გამოცემულა რეპერის გარდაცვალების გამო. Operation Stackola (1995) Lunitik Muzik (1998) Silver & Black (2002) We Are the Luniz (2005) Bootlegs & B-Sides (1997) Greatest Hits (2005) "I Got 5 on It" (1995) "Playa Hata" (1995) "Jus Mee & U" (1997) "Hypnotized" (1998) "Oakland Raider" (2002) "A Piece of me"(2004) Yukmouth საიტზე MySpace Numskull საიტზე MySpace
ტრიბუნი

ტრიბუნი (ლათ. tribunus) — თანამდებობა ძველ რომში. სახალხო ტრიბუნის ინსტიტუტი ძვ. წ. 494 წელს შემოიღეს. ტრიბუნის ფუნქცია იყო დაეცვა პლებსის უფლებები. ეს მას შემდეგ მოხდა, როდესაც პლებეებმა დატოვეს რომი და პატრიციუსებმა მათი დაბრუნება მხოლოდ მას შემდეგ შეძლეს, როდესაც დათანხმდნენ ახალი მაგისტრატურის ჩამოყალიბებაზე, რომელსაც პლებსის ინტერესები უნდა დაეცვა. ტრიბუნების არჩევა ხდებოდა ყოველწლიურად კომიციაზე. თავდაპირველად ირჩევდნენ ორ ტრიბუნს, ხოლო დროთა განმავლობაში მათი რაოდენობა გაიზარდა, ძვ. წ. 450 წელს უკვე 10 ტრიბუნი ირჩეოდა. ტრიბუნები ხელშეუხებლები იყვნენ, მათ ჰქონდათ უფლება ჩარეულიყვნენ სხვა მაგისტრატუსების საქმეებში და სარგებლობდნენ ვეტოს უფლებით (veto - ლათინურად ნიშნავს ვკრძალავ). მათ ასევე ერთმანეთის საქმიანობისთვის შეეძლოთ ვეტოს დადება (დიქტატორის გარდა). ტრიბუნის სახლი ყოველთვის ღია უნდა ყოფილიყო და იგი ყოველთვის ხელმისაწვდომი უნდა ყოფილიყო რათა პლებეებისთვის აღმოეჩინა დახმარება. ტრიბუნი ერთადერთი მაგისტრატუსი იყო, ვისაც შეეძლო პლებეების კომიციაზე თავმჯდომარეობა. მას ასევე შეეძლო სენატის სხდომაზე წამოეყენებინა მოთხოვნები. მიუხედავად ამისა ტრიბუნის ძალაუფლება ქალაქის გარეთ არ ვრცელდებოდა. ძვ. წ. 421 წლამდე ტრიბუნატი პლებსისთვის ერთადერთი ხელმისაწვდომი მაგისტრატურა იყო. გვიანი რესპუბლიკის ეპოქაში კი პატრიციუსებმაც დაიწყეს კენჭის ყრა ამ თანამდებობაზე. ტრიბუნების ძალაუფლება საგრძნობლად შეკვეცა ლუციუს კორნელიუს სულამ. შემდეგ კრასუსისა და პომპეუსის კონსულობის დროს ტრიბუნების უწინდელი ძალაუფლება აღდგა. იმპერის ეპოქაში ტრიბუნატმა უწინდელი მნიშვნელობა დაკარგა, ხოლო იმპერატორის ერთ-ერთი წოდება გახდა სახალხო ტრიბუნი, რომელიც მას ცხოვრების ბოლომდე ეკუთვნოდა. სახალხო ტრიბუნატმა იარსება III საუკუნემდე. იხ. სამხედრო ტრიბუნების სია ძვ. წ. 444 - ძვ. წ. 367 წლებში რომის რესპუბლიკაში ხდებოდა კონსულების ნაცვლად კონსულის ძალაუფლებით სამხედრო ტრიბუნების არჩევა. მათი რიცხვი 3-დან 8-მდე მერყეობდა. ამ თანამდებობაზე პლებეებსაც შეეძლოთ არჩევა. რესპუბლიკის პერიოდში სამხედრო ტრიბუნი (tribuni militum) ხელმძღვანელობდა ლეგიონს. ყოველწლიურად ირჩეოდა 24 ახალგაზრდა (30 წლამდე) სენატორთა კლასის წარმომადგენლები, ისინი ხელმძღვანელობდნენ ლეგიონებს, თანამედროვე ოფიცრების მოვალეობებს ასრულებდნენ. Tribunus Cohortis - კოჰორტის ტრიბუნი. tribuni aerarii - ადრეულ რესპუბლიკაში ლეგიონების ხარჯთაღმრიცხველი, შემდეგ მათ კვესტორები ჩაენაცვლნენ. ფუტკარაძე, ი., ქართული საბჭოთა ენციკლოპედია, ტ. 10, თბ., 1986. — გვ. 47-48.
კენიის საპრეზიდენტო არჩევნები (2007)

კენიის საპრეზიდენტო არჩევნები – საპრეზიდენტო არჩევნები კენიაში, გაიმართა 2007 წლის 27 დეკემბერს. აღნიშნულ არჩევნებს მოჰყვა კენიის კრიზისი, რომლის დროსაც ერთმანეთს დაუპირისპირდნენ მოქმედი პრეზიდენტი მვაი კიბაკი ნაციონალური ერთობის პარტიიდან (ეთნიკური ჯგუფი კიკუიუ) და რაილა ოდინგა ნარინჯისფერი დემოკრატიული მოძრაობიდან (ეთნიკური ჯგუფი ლუო). კრიზისის პირველ ორ კვირაში დაიღუპა დაახლოებით 700 ადამიანი, მ. კიბაკიმ მხარდაჭერისათვის მიმართა უგანდის ხელისუფლებას. 29 იანვარს 3 სამხედრო თვითმფრინავმა დაბომბა კიკუიუს ეთნიკური ჯგუფი ქ. ნაივაშაში, რომლებიც ცდილობდნენ ხელი შეეშალათ ლუის ეროვნული უმცირესობის ევაკუაციისათვის. სხვადასხვა მონაცემებით სულ დაიღუპა 1000–2500 ადამიანი. 2008 წლის 17 აპრილს კონფლიქტი დარეგულირდა ეროვნული ერთიანობის კოალიციური მთავრობის შექმნით, რომელსაც სათავეში ჩაუდგა რაილა ოდინგა. პრეზიდენტის პოსტი კი შეინარჩუნა მვაი კიბაკიმ.
ვილჰემ ალბრეხტ ფონ მონტენუოვო

ფიურსტი ვილჰემ ალბრეხტ ფონ მონტენუოვო (გერმ.: Wilhelm Albrecht Fürst von Montenuovo) (დ. 9 აგვისტო 1821, პარმა, იტალია — გ. 7 აპრილი 1895, ვენა, ავსტრია) — ავსტრიელი გენერალი. ვილჰელმ ალბრეხტი გრაფ ადამ ალბერტ ფონ ნეიპერგისა და მისი მეუღლის ერცჰერცოგინია მარი-ლუიზ ავსტრიელის (ნაპოლეონ ბონაპარტის ყოფილი მეუღლე) ვაჟი იყო. მას უბოძეს მონტენუოვოს (გერმ.: ნოიბერგი) გრაფის ტიტული. 1838 წელს შევიდა ავსტრიის არმიის რიგებში. 1848 წელს თავი გამოიჩინა იტალიისა და უნგრეთის წინააღმდეგ ომში. 1854 წელს მიენიჭა ფელდმარშალ-ლეიტენანტის სამხედრო წოდება. 1860 წელს დაინიშნა ტრანსილვანიის სამხედრო კომენდანტად. 1866 წელს იგივე ტანამდებობაზე გადაყვანილ იქნა ბოჰემიაში. 1878 წელს იგი პენსიაში გავიდა. 1874 წელს ვილჰელმ ალბრეხტ ფონ მონტენუოვო მემკვიდრეობით ფიურსტის რანგში იქნა აყვანილი.
კარლო III გონძაგა

კარლო III გონძაგა (იტალ. Carlo III Gonzaga; დ. 3 ოქტომბერი, 1629 — გ. 14 აგვისტო, 1665) — რეთელის ჰერცოგ კარლო II გონძაგას ვაჟი და1637 წლიდან ბაბუის კარლო I გონძაგას სიკვდილის შემდეგ ნევერის, მანტუის და მონფერატოს ჰერცოგი. ფრანგული საჰერცოგოები, ნევერი და რეთელი, კარლო III-ემ 1659 წელს კარდინალ ჯულიო მაძარინის, საფრანგეთის რეგენტს მიჰყიდა. 1649 წლის 7 ნოემბერს კარლო III-ემ იქორწინა ერცჰერცოგ ლეოპოლდ V-ის ასულ იზაბელა კლარაზე, რომელტანაც ჰყავდა ერთადერთი შვილი, მემკვიდრე კარლო IV გონძაგა. გონძაგას დინასტია ვიკისაწყობში არის გვერდი თემაზე: კარლო III გონძაგა
კარლო IV გონძაგა

კარლო IV გონძაგა (იტალ. Carlo IV Gonzaga; დ. 31 აგვისტო, 1652, რევერე — გ. 5 ივლისი, 1708, პადუა) — ჰერცოგ კარლო III გონაძაგას ერთადერთი ვაჟი და მამის სიკვდილის შემდეგ 1665 წლიდან მანტუის და მონფერატოს ჰერცოგი. კარლო IV 1670 წელს იქორწინა ანა იზაბელა გონძაგაზე (გ. 1703), გუასტალას ჰერცოგ ფერანტე III გონძაგას ქალიშვილზე, რომლეთანაც ჰყავდა ერთი ვაჟი გოვანი გონძაგა (1671–1743). 1704 წლის 8 ნოემბერს მან მეორედ იქორწინა. ამჯერად სუზანა ფონ ლოთრინგენზე (1686–1710), ჰერცოგ შარლ დე ელბეფის ქალისვილზე, რომელთანაც შვილი არ ჰყოლია. კარლო IV-ემ ესპანეთის მემკვიდრეობისათვის ომი-ს დროს საფრანგეთის მხარე დაიჭირა, რის გამოც იმპერატორი იოზეფ I მის სამფლობელოებში შეიჭრა და მანტუა წმინდა რომის იმპერიას შეუერთა. სავოიამ მიიღო მონფერატოს დარჩენილი ნახევარი (პირველი ნახევარი მანტუის მემკვიდრეობისატვის ომის დროს შეიერთა). გონძაგების დინასტია შეგიძლიათ იხილოთ მედიაფაილები თემაზე „კარლო IV გონძაგა“ ვიკისაწყობში.
კენიის ვიცე-პრეზიდენტი

კენიის ვიცე-პრეზიდენტი – აღმასრულებელი ხელისუფლების რანგით მეორე წარმომადგენელი კენიის ხელისუფლებაში. ჯარამოგი ოგინგა ოდინგა (1963-1966) ჯოზეფ მურუმბი (1966-1967) დანიელ არაპ მოი (1967-1978) მვაი კიბაკი (1978-1988) ჯოზეფატ კარანჯა (1988-1989) ჯორჯ საიტოტი (1989-1998) ვაკანტური (1998-1999) ჯორჯ საიტოტი (1999-2002) მუსალია მუდვადი (2002-2003) მაიკლ კიჯანა (3 იანვარი 2003-23 აგვისტო 2003) მუდი ავორი (2003-2008) კალონზო მუსიოკა (2008-2013) 2013 წლიდან დაარსდა პრეზიდენტის მოადგილის თანამდებობა, რომელმაც შეცვალა ვიცე-პრეზიდენტი. უილიამ რუტო (2013-დან) კენიის ხელმძღვანელთა სია worldstatesmen.org-ზე (ინგლისური)
ჩეზარე I გონძაგა

ჩეზარე I გონძაგა (იტალ. Cesare I Gonzaga; დ. 1530 — გ. 17 თებერვალი 1575) — საღვთო რომის იმპერიის ჯარების მთავარსარდლის ფერანტე I გონძაგას ვაჟი, რომელმაც გონძაგას დინასტიის გუასტალას შტოს დაუდო საფუძველი. ჩეზარე I იყო გუასტალას გრაფი და ამალფის ჰერცოგი (მამისი სიცილიის ვიცე-მეფე იყო). 1560 წელს იქორწინა კამილა ბორომეოზე, რომელთანაც ჰყავდა შვილი ფერანტე II გონძაგა, რომელიც 1521 წელს გუასტალას ჰერცოგის რანგში იქნა ამაღლებული. გონძაგას დინასტია Losito, Maria (2005). La Casina Pio IV in Vaticano. Vaticna City: Pontificia Accademia delle Scienze.
ნახევარკუნძული

ნახევარკუნძული — ხმელეთის ნაწილი, რომელიც სამი მხრით წყლითაა გარშემორტყმული, მეოთხეთი კი ხმელეთს უკავშირდება. მსოფლიოს უდიდესი ნახევარკუნძულია არაბეთის ნახევარკუნძული, მდებარეობს აზიის სამხრეთ-დასავლეთ ნაწილში. მისი ფართობი 3 მლნ. კმ2-ს აღწევს. მსოფლიოს უდიდესი ნახევარკუნძულების სია: არაბეთის ანტარქტიდის ინდოჩინეთის ინდოსტანის ლაბრადორის სკანდინავიის სომალის პირენეს ბალკანეთის მცირე აზიის ტაიმირის კამჩატკის კეიპ-იორკის ნახევარკუნძული — დიდი საბჭოთა ენციკლოპედია დაარქივებული 2014-09-03 საიტზე Wayback Machine.